b'\n_START_ARTICLE_\nPommikoira\n_START_PARAGRAPH_\nPommikoirat (r\xc3\xa4j\xc3\xa4hdekoirat) ovat  koiria, jotka osaavat tunnistaa hajuaistinsa avulla r\xc3\xa4j\xc3\xa4hteiss\xc3\xa4 k\xc3\xa4ytettyj\xc3\xa4 aineita tai niiden komponentteja. R\xc3\xa4j\xc3\xa4hdekoirat ovat yleens\xc3\xa4 poliisin, rajavartioston tai asevoimien palveluksessa. Niit\xc3\xa4 toimii etenkin erikoispoliisien, -vartijoiden tai -sotilaiden apulaisena. Pommikoirien k\xc3\xa4ytt\xc3\xb6 on osoittautunut kannattavaksi, sill\xc3\xa4 pommikoira l\xc3\xb6yt\xc3\xa4\xc3\xa4 r\xc3\xa4j\xc3\xa4hteet huomattavasti ihmist\xc3\xa4 nopeammin. R\xc3\xa4j\xc3\xa4hdekoiran kouluttaminen kest\xc3\xa4\xc3\xa4 vuosia. Ura k\xc3\xa4ynnistyy yleens\xc3\xa4 noin kolmivuotiaana ja kest\xc3\xa4\xc3\xa4 kymmenvuotiaaksi. Yleens\xc3\xa4 r\xc3\xa4j\xc3\xa4hdekoirat ty\xc3\xb6skentelev\xc3\xa4t koko uransa saman ohjaajan kanssa. Erikoiskoirina k\xc3\xa4ytet\xc3\xa4\xc3\xa4n etenkin labradorinnoutajia ja malinoiseja._NEWLINE_R\xc3\xa4j\xc3\xa4hdekoirien koulutus k\xc3\xa4ynnistyi Suomessa vuoden 1975 ETYK-kokouksen valmisteluihin liittyen.'